open-index/open-wikipedia-markdown huggingface dataset:
Heikki Väisänen (kansanedustaja)

**Heikki Väisänen** (29. syyskuuta 1864 Iisalmi – 25. marraskuuta 1940 Lapinlahti) oli suomalainen poliitikko, joka toimi SDP:n ja STPV:n kansanedustajana vuosina 1917, 1919 ja 1929–1930. Väisäsen poliittinen ura päättyi 1930, jolloin kommunistien julkinen toiminta kiellettiin Suomessa ja hän sai vankilatuomion.

## Elämä
Nerkoon kylässä syntyneen Heikki Väisänen vanhemmat olivat Aatami Väisänen (s. 1838) ja Ulrika Katainen (1843-1884). Hän ei käynyt edes kansakoulua, vaan teki maatöitä ja oli myöhemmin parinkymmenen vuoden ajan radanrakentajana eri puolilla Suomea. Vuodesta 1906 lähtien Väisänen viljeli omaa pientilaansa Parikkalassa.

Väisänen lähti työväenliikkeeseen 1905. Hän vaikutti Parikkalan kunnalliselämässä useiden lautakuntien jäsenenä. Vuoden 1916 eduskuntavaaleissa Väisänen jäi varasijalle, mutta hänestä tuli kansanedustaja Juho Pihlmanin kuoltua ennen eduskunnan kokoontumista keväällä 1917. Sisällissodan jälkeen Väisänen oli pienviljelijänä Jaakkimassa. Tammikuussa 1919 hän nousi niin sanottuun tynkäeduskuntaan, kun Vilho Lehokas oli teloitettu Viipurin taistelun jälkimainingeissa. Siirryttyään vuosikymmenen vaihteessa kommunistisen SSTP:n riveihin Väisänen työskenteli Iisalmen työväentalon vahtimestarina. Hän oli Iisalmen kaupunginvaltuuston jäsen. Vuonna 1929 Väisänen valittiin jälleen eduskuntaan SSTP:n seuraajaksi perustetun STPV:n listoilta.

Heinäkuussa 1930 Svinhufvudin hallitus määräsi äärioikeistolaisen Lapuan liikkeen painostamana kaikki STPV:n kansanedustajat vangittaviksi. Eino Pekkalan ja Jalmari Rötkön jouduttua Etsivän keskuspoliisin haaviin Väisänen piileskeli viikon ajan kotiseudullaan. Kuultuaan talonpoikaismarssille kokoontuneiden lapualaisten poistuneen Helsingistä hän palasi noutamaan edustajanpalkkiotaan ja pidätettiin Säätytalolla. Marraskuussa Turun hovioikeus tuomitsi Väisäsen valtiopetoksen valmistelusta puoleksitoista vuodeksi kuritushuoneeseen. Valtiopäivätoimintansa ohella hänen katsottiin kuuluneen Sosialistisen nuorisoliiton Iisalmen nuorisoyhdistykseen. 

## Perhe
Heikki Väisäsen puoliso oli Hanna Halonen (s. 1868), jonka kanssa hän avioitui vuonna 1895. Perheeseen syntyi viisi lasta. Kestävyysjuoksija Onni Väisänen (1896-1972) oli heidän poikansa.

## Lähteet
Andrea Caldarelli

**Andrea Caldarelli** (s. 14. helmikuuta 1990 Pescara) on italialainen moottoriurheilija.  Hän on kilpaillut mm Eurocup Formula Renault ja Italian Formula Renault-sarjoissa vuonna 2010. Hän kilpaili myös Aasian GP2-sarjassa kaudella 2011 saavuttamatta pisteitä. Vuonna 2011 Caldarelli kilpaili GP3-sarjassa Tech 1 Racing-tallissa. Hän aloitti kauden vahvasti ajamalla toiseksi kauden avauskilpailussa, jossa hän ajoi myös kilpailun nopeimman kierroksen. Hän kuitenkin joutui myöhemmin väistymään sarjasta, kun hänelle ei saatu kunnon budjettia kasaan siihen, että olisi saanut jatkaa kauden loppuun. Hänet korvasi Thomas Hylkema Valencian kilpailusta lähtien.  Caldarelli ehti saavuttaa yhteensä 20 pistettä ja kaksi nopeinta kierrosta sijoittuen pisteissä kymmenenneksi. Caldarelli siirtyi loppukaudesta ajamaan Formula Nippon-sarjaa. Vuodesta 2012 Caldarelli on ajanut Super GT-sarjaa.

## GP3-tulokset

## Lähteet
Jenna Harrison

**Jenna Harrison** (s. 1981) on brittiläinen näyttelijä, joka palkittiin Verona Love Screens -elokuvajuhlilla elokuvasta *[[My Brother Tom]]*. Hän on esiintynyt pääosin draamasarjoissa ja elokuvissa, kuten *[[Stranded (elokuva)|Stranded]]*, *[[Confessions of an Ugly Stepsister]]*, *[[Puutarhaetsivät]]*, *[[Sairaalaelämää]]* ja *[[Against the Dark]]*.

## Lähteet
Beta Cancri

**Beta Cancri** eli **β Cancri** on Ravun tähdistön kirkkain tähti. Sen etäisyys Maasta on noin 290 valovuotta.

Beta Cancri on kaksoistähti. Ensimmäinen tähdistä, Beta Cancri A, on oranssi K-tyypin pääsarjan tähti, jonka näennäinen kirkkaus on +3,536. Toinen tähdistä on huomattavasti himmeämpi ja pienempi Beta Cancri B.

## Lähteet
*SIMBAD
Katō Yoshiaki

**Katō Yoshiaki** (, 1563 – 7. lokakuuta 1631) oli japanilainen daimio, joka palvelii sotilasdiktaattori Toyotomi Hideyoshia. Yoshiaki keräsi mainetta etenkin Shizugataken taistelussa, jonka myötä hänet nimettiin yhdeksi Shizugataken seitsemästä keihäästä. Yoshiaki myös osallistui Hideyoshin Korean kampanjaan, jonka aikana hän toimi laivaston amiraalina. Hänen laivastonsa kuitenkin tuhoutui korealaisen Yi Sun-sinin hyökkäyksessä.

Hideyoshin kuoltua Japanin daimiot hajosivat kahteen leiriin Ishida Mitsunarin ja Tokugawa Ieyasun ympärille, ja Yoshiaki valitsi näistä jälkimmäisen. Saatuaan tärkeän voiton Sekigaharan taistelussa, Ieyasu laajensi Yoshiakin läänityksen kaksinkertaiseksi.

## Lähteet
*
Cuscon julistus

**Cuscon julistus** on kaksisivuinen aiesopimus, jonka allekirjoittivat kaksitoista Etelä-Amerikan valtiota 8. joulukuuta 2004 Cuscossa, Perussa. Julistuksessa ilmoitetaan Etelä-Amerikan valtioiden unionin perustamisesta ja esitetään alueellisen parlamentin, yhteisen talousalueen ja yhteisen rahayksikön käyttöönottoa.

## Linkkejä
* Tekstiversio julistuksesta
Sekigahara

**Sekigahara** () on Japanin maaseutukaupunki Chūbun alueella Gifun prefektuurin Fuwan piirikunnassa. Se sijaitsee prefektuurin lounaisosassa Ibukivuorten ja Suzukavuorten välisellä tasangolla noin 100–200 metrin korkeudella merenpinnasta. Maaseutukaupungissa on 7&nbsp;035 asukasta (elokuussa 2019) ja sen pinta-ala on 49,28 neliökilometriä.

Alueella käytiin merkittävä Sekigaharan taistelu vuonna 1600. Taistelussa kohtasivat Ishida Mitsunarin ja Tokugawa Ieyasun johtamat liittoumat, ja sen voittajaksi selviytyi sittemmin shōguniksi noussut Ieyasu.

Maaseutukaupunki Sekigaharan kunnasta tehtiin vuonna 1928. Nykymuotonsa se sai syyskuussa 1954, kun siihen liitettiin kolme muuta kuntaa.

## Lähteet

## Aiheesta muualla

*Sekigaharan internetsivut
Tomi Hirvonen

**Tomi Hirvonen** (s. 11. tammikuuta 1977 Tampere) on suomalainen entinen jääkiekkoilija, pelipaikaltaan keskushyökkääjä. Hän pelasi urallaan yhteensä 396 SM-liigan runkosarjaottelua tehoin 43+71=114. Jäähyminuutteja kertyi 478. 

Puolustavana hyökkääjänä tunnettu Hirvonen osasi pelata sekä keskellä että laidassa. Hän pelasi myös melko fyysistä peliä.

## Ura
Hirvonen oli Ilveksen kasvatti. Hän voitti joukkueessa A-nuorten SM-hopeaa vuonna 1995. Samana vuonna Québec Nordiquesin tilalle perustettu Colorado Avalanche varasi Hirvosen 207. pelaajana .

Kaudella 1995–1996 Hirvonen debytoi SM-liigassa ja pelasi Ilveksessä 28 runkosarjaottelua tehden yhden maalin. Hän pelasi miesten pelejä myös seitsemän ottelun verran lainalla I-divisioonajoukkue KOO-VEEssa. Kaudella 1997–1998 Hirvonen teki läpimurtonsa SM-liigassa tehdessään 48 runkosarjaottelussa tehot 10+12=22. Tehot olivat hänen yhden kauden piste-ennätys SM-liigassa. Keväällä 1998 Hirvonen voitti SM-hopeaa.

Vuodet 2000–2002 Hirvonen pelasi JYPissä ja kaudeksi 2002–2003 hän siirtyi Lahden Pelicansiin. Kaudeksi 2003–2004 Hirvonen siirtyi Ruotsiin ja HockeyAllsvenskan-joukkue Skellefteå AIK:hon. Hän oli tehoilla 21+21=42 joukkueen paras maalintekijä ja toiseksi paras pistemies Johan Åkermanin jälkeen. Hirvonen jakoi koko HockeyAllsvenskanin maalipörssin yhdeksännen sijan Almtuna IS:n Fredrik Abrahamssonin kanssa. Hän eteni Skellefteån kanssa molempina kausinaan aina Elitserienin karsintoihin saakka, mutta jäi molempina keväinä ilman sarjanousua.

Kaudeksi 2005–2006 Hirvonen palasi Ilvekseen. Kausi jäi hänen uransa viimeiseksi ja vain 26 runkosarjaottelun mittaiseksi selkä- ja polvivaivojen takia.

## Maajoukkue
Hirvonen pelasi kahdeksan B-, 34 nuorten ja 22 poikien maaottelua. Hän pelasi alle 20-vuotiaiden MM-kilpailuissa vuosina 1996 ja 1997. Hirvonen pelasi myös alle 18-vuotiaiden EM-kilpailuissa vuonna 1995 voittaen kultaa.

## Muuta
Hirvosen isoveli Sami toimii Saimaan Pallon apuvalmentajana ja pikkuveli Ville on pelannut myös SM-liigassa. Veljesten isä on Liiga-Ilveksen entinen puheenjohtaja Simo Hirvonen.

## Tilastot

## Lähteet
*
*
*
*

### Viitteet
Suomi sydämessä

**Suomi sydämessä** on Marja-Liisa Kuosmasen 1. kesäkuuta 2011 julkaistu single. Kappaleen taustalta löytyvät konkaritekijät säveltäjä Veikko Samuli ja sanoittaja Chrisse Johansson.

Kappale on suunnattu erityisesti ulkosuomalaisille.

”Suomi sydämessä” on myös Suomen siirtolaisuusinstituutin järjestämän suuren Suomi sydämessä -ulkosuomalaistapahtuman tunnuslaulu. Suomi sydämessä -tapahtuma järjestettiin Turussa 1.–4. heinäkuuta 2011.
Jääkiekon C-sarjan maailmanmestaruuskilpailut 1999

**Jääkiekon C-sarjan maailmanmestaruuskilpailut** 1999 pelattiin Alankomaiden Eindhovenissa 5.–11. huhtikuuta.

Jugoslavia ei saanut kutsua kisoihin Kosovon kriisin takia.

## Alkulohkot

## Loppusarjat

Alankomaat nousi B-sarjaan. Kiina ja Etelä-Korea Kaukoidän karsintaan, jonka voittajalle paikka A-sarjassa ja kahdelle muulle C-sarjassa. Kolmas karsija on Japani. Sarjasta ei pudotettu yhtään joukkuetta.

## Lähteet
Klippan

**Klippan** on samannimisen Klippanin kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 8 116 asukasta.

Klippan oli 1970-luvun alun kuntauudistukseen asti kauppala.

## Väestönkehitys

## Lähteet

## Aiheesta muualla
Otani

**Otani** voi viitata seuraaviin henkilöihin.

*Akihiro Ōtani (s. 1945), japanilainen toimittaja
*Ikue Ōtani (s. 1965), japanilainen ääninäyttelijä
*Kow Otani (s. 1957), japanilainen säveltäjä
*Mio Otani (s. 1979), japanilainen jalkapalloilija
*Ōtani Kōzui (1876–1948), japanilainen apotti
*Ōtani Yoshitsugu (1558/1565–1600), japanilainen samurai
*Sachio Ōtani (1924–2013), japanilainen arkkitehti
*Shinjiro Otani (s. 1972), japanilainen painija.
Ujjwala Raut

**Ujjwala Raut** (s. 11. kesäkuuta 1978 Mumbai) on intialainen malli. Hän on esiintynyt monien tunnettujen merkkien muotinäytöksissä, kuten Gucci, Hugo Boss, Valentino, Oscar de la Renta ja Victoria’s Secret. Hän on poseerannut muun muassa Dolce & Gabbanan, Yves Saint Laurentin, Roberto Cavallin ja H&M:n mainoksissa.

## Yksityiselämä
Ujjwala Raut meni naimisiin miesmalli Craig Maxwell Sterryn kanssa 19. kesäkuuta 2004. Raut haki avioeroa vuonna 2009, minkä jälkeen he taistelivat oikeudessa Ksha-tyttärensä huoltajuudesta. Raut sai yksinhuoltajuuden.

## Lähteet

## Aiheesta muualla
* Ujjwala Raut Fashion Model Directory -sivustolla
Jouni Törmänen

**Jouni Törmänen** (s. Kuusamo) on suomalainen Michelin-kokki, jolla on ollut arvostettuja ravintoloita Ranskassa.

Törmäsellä on ollut Nizzassa Michelin-tähtiä kahdesti saanut ravintola, vuonna 2002 avattu Atelier de Goût, sekä vuonna 2007 yhteistyökumppanin kanssa avattu Réserve de Jouni, jonka toiminta kuitenkin päättyi talousvaikeuksiin. Hänellä oli kesällä 2010 MTV3:lla ruokaohjelma *Chez Jouni*, jonka pohjalta on julkaistu kirja *[[Chez Jouni]]*.

Kesän 2011 Törmänen toimi ranskalaisessa joogakeskuksessa ja tekee vierailuja muun muassa pop up -ravintolatapahtuman yhteydessä Helsinkiin syksyllä 2011.

## Lähteet
Bjarne Holmbom

**Bjarne Richard Holmbom** (s. 28. syyskuuta 1943 Inkoo) on suomalainen puu- ja paperikemian emeritusprofessori Åbo Akademissa, jossa hän on pitkälti luonut elämäntyönsä.

Vuonna 1978 Holmbom väitteli Åbo Akademista, jossa hän on sittemmin toiminut apulaisprofessorina (1981–1985), tutkimusprofessorina (1990–1995) ja varsinaisena professorina (1985–1990, 1995–1998, 2003–2008). Suomen Akatemian akatemiaprofessorina hän toimi kauden 1998–2003. 

Hän sai Suomen tiedepalkinnon vuonna 2005. Vuonna 2008 hän sai yhdessä dipl.ins. Christer Eckermanin kanssa arvostetun Marcus Wallenberg  -säätiön jakaman metsäteollisuutta tukevan Marcus Wallenberg -palkinnon, arvoltaan 2 milj. Ruotsin kruunua.

Holmbom on myös hypännyt pituutta, jossa hänen parhaat saavutuksensa ovat kaksi SM-hallihopeaa vuosina 1968 ja 1972 sekä maaotteluedustus vuonna 1973. Hänen ennätyksensä on 745 cm, jonka hän hyppäsi sekä sisäradoilla vuonna 1972 että ulkoradoilla vuonna 1973 (myötätuulessa samana vuonna 774 cm). Kolmiloikassa Holmbomin ennätys on 15,19 m vuodelta 1967.

## Lähteet

## Aiheesta muualla
*Bjarne Holmbom   (paperdiscoverycenter.org)
*Paper International Hall of Fame (PIHF) - History and Mission & Inductees   (paperdiscoverycenter.org)
Törmänen (täsmennyssivu)

**Törmänen** viittaa seuraaviin:

## Paikannimi
* Törmänen, kylä Inarin kunnassa.

## Sukunimi
Törmänen oli Suomen 414:nneksi yleisin sukunimi vuonna 2023. Törmäsiä oli Suomessa kesäkuussa 2024 yhteensä 2 078 henkilöä.

* Antti Törmänen (s. 1970), suomalainen jääkiekkoilija
* Antti Törmänen (s. 1989), suomalainen gon pelaaja
* C. Edv. Törmänen (1855–1880), suomalainen näyttelijä ja näytelmäkirjallisuuden suomentaja
* Harri Törmänen (s. 1970), suomalainen baarimestari
* Janne Törmänen (s. 1989), suomalainen jalkapalloilija
* Jari Törmänen (s. 1982), suomalainen pesäpalloilija
* Jouko Törmänen (1954–2015), suomalainen mäkihyppääjä ja olympiavoittaja
* Jouni Törmänen, Ranskassa asuva kuusamolaissyntyinen ravintoloitsija
* Katja Törmänen (s. 1971), suomalainen kirjailija, kääntäjä ja luovan kirjoittamisen ohjaaja
* Roosa Törmänen (s. 1998), suomalainen pesäpalloilija
* Rosa Törmänen (s. 1992), suomalainen maantiepyöräilijä
* Sinikka Laine-Törmänen (s. 1945), suomalainen kirjailija
* Tea Törmänen (s. 1983), suomalainen poliitikko, Liberaalipuolueen ent. puheenjohtaja ja amerikkalaisen jalkapallon pelaaja
* Timo Törmänen (s. 1962), suomalainen luokanopettaja, tiedottaja ja toimittaja
* Veikko Törmänen (s. 1945), suomalainen taidemaalari ja taidegraafikko
* V. E. Törmänen (1886–1967), suomalainen kansakoulunopettaja ja kirjailija.

## Lähteet
USS Mississippi (BB-23)

**USS Mississippi** (runkonumerot BB-23) oli Yhdysvaltain laivaston Mississippi-luokan taistelulaiva, joka palveli ennen ensimmäistä maailmansotaa. Alus myytiin heinäkuussa 1914 Kreikan laivastolle, missä se palveli aina uppoamiseensa huhtikuussa 1941 saakka.

## Valmistus

Alus tilattiin William Cramp and Sons Ship and Engine Building Companyltä Philadelphiasta Pennsylvaniasta. Sen köli laskettiin 12. toukokuuta 1904 ja alus laskettiin vesille 30. syyskuuta 1905 kumminaan Mississippin senaattorin Hernando DeSoto Moneyn tytär Mabel Clare Money. Alus otettiin palvelukseen 1 helmikuuta 1908 Philadelphian laivastontelakalla League Islandilla ensimmäisenä päällikkönään John C. Fremont.

## Palvelus
Diplomaattinen jännite Kreikan ja Ottomaanien välillä kiristyi vuosien 1912-1913 Balkaninsodan jälkeen kummankin ostaessa uusia sotalaivoja hallitakseen Egeanmerta. *Mississippi* sisaraluksineen myytiin 8. heinäkuuta 1914 Fred J. Gauntlettille, joka myi ne edelleen Kreikan hallitukselle. Kaksi päivää kaupan jälkeen *Mississippi* lähti 10. heinäkuuta Newport Newsiin, jossa se poistettiin Yhdysvaltain palveluksesta 21. heinäkuuta ja vielä samana päivänä otettiin palvelukseen Kreikan kuninkaallisessa laivastossa.

*Kilkikseksi* nimettynä alus palveli Kreikassa. Se muutettiin koululaivaksi 1930-luvun puolivälissä ja lopulta se oli satamapalveluksessa Salamiissa. Saksan julistettua sodan Kreikalle alus joutui ilmahyökkäykseen upoten satama-altaaseen 23. huhtikuuta 1941. Toisen maailmansodan päätyttyä hylky nostettiin ja se romutettiin.

## Lähteet
*

### Viitteet
Sis-vuoret

**Sis-vuoret** ( tai *Serra del Cis*) () on 28 kilometriä pitkä vuoristo Pyreneillä. Se sijaitsee Isábena-, Escales Reservoir- ja Noguera Ribagorzana -jokien laaksojen välissä Ribagorzan *comarcassa* Aragoniassa, Espanjassa.

Korkeimmat kohdat ovat Pico de l'Amorriador (1&nbsp;791 m) ja Puialto (1&nbsp;782 m).

800–1000-luvuilla Santa María de Obarran luostari sijaitsi vuorten länsijuurella. Alueella on myös monia vanhoja karjankasvattajien rakennuksia, joita kutsutaan alueella nimellä *borda*.

Jotkut jyrkistä ja kivikkoisista kallioista ovat suosittuja vuoristokiipeilijöiden keskuudessa. Vuorijono nousee jyrkästi ja näyttää melko massiiviselta tietyistä kulmista, ja antiikin maantieteellisissä teoksissa aluetta on kutsuttu myös nimellä Sisin suuret vuoret (espanjaksi: *La Gran Sierra de sis*).
Kari Kivirikko

**Kari Ilkka Kivirikko** (s. 2. tammikuuta 1937 Helsinki) on suomalainen akatemiaprofessori ja lääketieteellisen kemian emeritusprofessori Oulun yliopistossa.

## Henkilöhistoria
Kivirikon vanhemmat olivat lääketieteen tohtori Kaarlo Kivirikko ja sairaanhoitaja Maija-Liisa Nyman. Kivirikko tuli ylioppilaaksi Seinäjoen lyseosta 1954 ja valmistui lääketieteen lisensiaatiksi 1960. Kivirikko on toiminut akatemiaprofessorina vuosina 1976–1983 ja uudelleen vuodesta 1988 alkaen toistaiseksi.  Hänet valittiin Suomalaisen Tiedeakatemian jäseneksi vuonna 1983 ja vuodesta 1989 hän on ollut Academia Europæan jäsen.

Hän avioitui 1959 kuvaamataidonopettaja Kirsti Sofia Toivasen kanssa.

## Palkinnot ja kunniamaininnat
* 1977 – Matti Äyräpään palkinto
* 1982 – Suomen kulttuurirahaston palkinto
* 1984 – Anders Jahre -palkinto (pääpalkinto)
* 1984 – Pentti Kaitera -palkinto
* 1989 – Vuoden professori (Professoriliitto)
* 1991 – Wihurin kansainvälinen palkinto
* 1995 – J. W. Runebergin palkinto
* 1999 – Suomen tiedepalkinto kollageenitutkimusryhmänsä kanssa

## Lähteet

## Aiheesta muualla
*  Myllyharju, J. & Kivirikko, K.I. (2004):  Collagens, modifying enzymes and their mutations in humans, flies and worms. *Trends in Genetics.* Tiivistelmä. 
* Prockop, D. J. & Kivirikko, K. I. (1995): Collagens: Molecular Biology, Diseases, and Potentials for Therapy. *Annual Review of Biochemistry.* Tiivistelmä. 
*
Halleluja (täsmennyssivu)

**Halleluja** on hepreaa ja tarkoittaa *Kiittäkää Jahia*. Siitä esiintyy myös variaatiot **Hallelujaa** ja **Hallelujah**. Se voi tarkoittaa ainakin seuraavia:

## Halleluja
* Halleluja, hepreankielinen huudahdus
* Halleluja, Matti Eskon albumi
* Halleluja!, suomalainen tv-sarja vuodelta 1998

## Hallelujaa
* Hallelujaa, Popeda-yhteen albumi

## Hallelujah
### Musiikki
* *Hallelujah*-kuoro, tunnettu osa Georg Friedrich Händelin Messias-oratoriosta
* ”Hallelujah” (Leonard Cohenin kappale),  Leonard Cohenin kappale, usein coveroitu
* ”Hallelujah” (ThisGirlin kappale), ThisGirlin kappale
* ”Hallelujah” (Paramoren kappale), Paramoren kappale
* ”Hallelujah”, Clark Sistersin albumilta *Bring It Back Home*
* "Hallelujah" (Gali Atarin ja Milk & Honeyn kappale), vuoden 1979 Eurovision laulukilpailun voittajakappale
* ”Halleluja”, kappale Rammsteinin albumilta *[[Mutter]]*
* ”Hallelujah” (Bamboon kappale), Bamboon kappale
* ”Halleluhwah”, Can'sin kappale vuoden 1971 albumilta *Tago Mago*
* ''Hallelujah'' (albumi), Canned Heatin albumi
* ”Hallelujah”, vuoden 1969 single Deep Purplelta
* ''Hallelujah'' (Happy Mondaysin kappale), Happy Mondaysin EP
* ”Sing Hallelujah”, Dr Albanin kappale
* ”Hum Hallelujah”, Fall Out Boyn kappale
* ”Hallelujah, I'm a Bum”, yhdysvaltalainen folk-kappale, jota ovat nauhoittaneet useat artistit
* ”Hard Rock Hallelujah”, Lordi-yhtyeen kappale
* *[[Hallelujah Rock'n'Rollah]]*, The Flaming Sideburns -yhtyeen albumi

### Muuta
* ''Hallelujah!'' (televisiosarja), brittiläinen tilannekomedia
* Neekeriromantiikkaa (*Hallelujah!*), vuoden 1929 elokuva, jonka on ohjannut King Vidor
Aallotar (nimi)

**Aallotar** on suomalainen naisen etunimi. Se mainittiin nimiehdotuksena ''Uusi Suometar'' -lehdessä vuonna 1879 ja se oli vuonna 1892 Kansanvalistusseuran kalenterissa nimipäivänään 24. lokakuuta, mutta ei ole koskaan ollut virallisessa almanakassa. 1800-luvun lopulla ehdotettiin myös muita kansallismielisyydestä inspiraationsa saaneita nimiä, kuten Ilmatar, Päivätär ja Suometar, mutta heikolla menestyksellä. Vuonna 1980 Aallotar-nimisiä henkilöitä oli 952, mutta 1980-luvulla vain kymmenkunta lasta sai tämän nimen. Tammikuuhun 2025 mennessä nimi Aallotar on annettu noin 1300 henkilölle.

## Lähteet
USS Idaho (BB-24)

**USS Idaho** (**Battleship No. 24** ja runkonumero BB-24) oli Yhdysvaltain laivaston Mississippi-luokan taistelulaiva ennen ensimmäistä maailmansotaa. Alus myytiin heinäkuussa 1914 Kreikalle, jonka laivastossa se oli aina uppoamiseensa huhtikuussa 1941 saakka.

## Valmistus

Alus tilattiin William Cramp and Sons Ship and Engine Building Companyltä Philadelphiasta Pennsylvaniasta, missä köli laskettiin 12. toukokuuta 1904. Alus laskettiin vesille 9. joulukuuta 1905 kumminaan Idahon kuvernöörin Frank R. Goodingin 13-vuotias tytär Louise May Gooding ja liitettiin laivastoon 1. huhtikuuta 1908 Philadelphian laivastontelakalla League Islandilla ensimmäisenä päällikkönään Samuel W. B. Diehl.

## Palvelus
Alus lähti 15. huhtikuuta League Islandilta Hampton Roadsin kautta Guantanamonlahdelle Kuubaan vastaanottotesteihin. Alus palasi League Islandille, jossa se siirrettiin telakalle havaittujen vikojen korjaamiseksi 15. toukokuuta. Alus palasi palvelukseen 20. kesäkuuta.

Vuosina 1912-1913 käydyn Balkanin sodan jälkeen välien kiristyminen Kreikan ja Ottomaanivaltakunnan välillä johti kummankin maan varustautumiseen. Osana varustautumista kumpikin valtio pyrki muodostamaan toista vahvemman laivaston, joka kykenisi hallitsemaan Egeanmerta. *Idaho* sisaraluksensa *[[USS Mississippi (BB-23)|USS Mississippin]]* kanssa olivat vanhentuneina myyty 8. heinäkuuta 1914  Fred J. Gauntlettille, joka siirsi alukset edelleen Kreikalle.

Alus liitettiin virallisesti Kreikan laivastoon 30. heinäkuuta nimellä *Lemnos*, mikä oli samalla kunnianosoitus ensimmäisessä Balkanin sodassa 5. tammikuuta 1913 käydylle voitokkaalle meritaistelulle.

## Lähteet
*

### Viitteet
Suni (täsmennyssivu)

**Suni** voi tarkoittaa seuraavia:

* Suni eli myskiantilooppi (*Neotragus moschatus*), sorkkaeläintaja
* Sunita ”Suni” Williams (s. 1965), yhdysvaltalainen astronautti
* Suni, kunta Italiassa
* Suni Oy, vuonna 1905 perustettu eteläkarjalainen perheyritys
## Sukunimi
Tunnettuja nimenkantajia ovat:
* Aino Suni (s. 1985), suomalainen elokuvaohjaaja ja käsikirjoittaja
* Aino Suni (s. 2000), suomalainen kestävyysjuoksija
* Annikki Suni (1941–2012), suomalainen kirjallisuuden kääntäjä
* Janne Suni (taiteilijanimi *Tempest*), suomalainen muusikko
* Jessica Suni (s. 1977), suomalainen kirjailija ja vapaa toimittaja
* Leo Suni (1891–1942), suomalainen uimahyppääjä
* Leo Suni (1932–2022), venäläinen historiantutkija ja professori
* Martti Suni (1926–2014), lisenssivirastoin ent. johtaja
* Minna Suni (s. 1967), suomalainen kielitieteilijä ja professori
* Oliver Suni (s. 2002), suomalainen jääkiekkoilija
* Ritva Suni (s. 1957), suomalainen kiekonheittäjä
* Terttu Suni (s. 1936), suomalainen iskelmäsanoittaja
* Tuomo Suni (s. 1977), suomalainen barokkiviulisti
* Uuno Suni (1926–1962), suomalainen murhaaja
* Väinö Kallio (e. *Suni*, 1897–1938), suomalainen kansanedustaja
* Walter Suni (1909–1979), neuvostoliittolainen näyttelijä ja teatteriohjaaja.
Ted Greene

**Theodore ("Ted") Greene** (26. syyskuuta 1946 – 23. heinäkuuta 2005) oli yhdysvaltalainen jazz-kitaristi, musiikkikolumnisti sekä musiikinopettaja, joka toimi Encinossa, Kaliforniassa.

Greene tunnettiin *fingerstyle* -koulukunnan kitaristina ja hän soitti useimmiten itseään säestäen. Vaikka hänet tunnetaan jazz-muusikkona, hän soitti montaa musiikin tyylilajia. Kitaristit tunsivat hänet musiikinopettajana. Hän antoi yksityisopetusta, seminaareja The Guitar Institute of Technology -musiikki-instituutissa, kirjoitti kolumneja *[[Guitar Player]]* -lehdelle, sekä kirjoitti kirjat *Chord Chemistry*, *Modern Chord Progressions: Volume I*, *Jazz Guitar Single Note Soloing: Volume I* ja *Jazz Guitar Single Note Soloing: Volume II*. Hän nauhoitti yhden albumin, *Solo Guitar* (1977), jossa hän soittaa soolokitaraa ilman päällekkäisäänityksiä. Kitaristi Steve Vai on ylistänyt Greenen albumillaan esittelemää musiikillista tietoutta ja terävyyttä.

## Aiheesta muualla
* TedGreene.com (englanniksi)
* Ted Greene Archive (englanniksi)
* Ted Greene videoita YouTubessa
Tachibana Muneshige

**Tachibana Muneshige** (, 18. joulukuuta 1567 – 15. marraskuuta 1643 oli japanilainen daimio eli lääninherra, joka hallitsi Yanagawan linnaa Kyūshūn saarella.

Muneshige palveli sotilasdiktaattori Toyotomi Hideyoshia, ja osallistui tämän kahteen Korean kampanjaan. Kun Hideyoshi menehtyi, hänen nimittämässään sijaishallitsijoiden neuvostossa syntyi pian erimielisyyksiä. Daimiot jakaantuivat kahteen leiriin Ishida Mitsunarin ja Tokugawa Ieyasun ympärille. Muneshige siirtyi Mitsunarin palvelukseen. Osapuolet kohtasivat Sekigaharan taistelussa, joka päättyi Ieyasun voittoon ja Mitsunarin teloitukseen. Muneshige ei itse ollut osallistunut taisteluun, koska oli samana päivänä valtaamassa Ōtsun linnaa Kyōgoku Takatsugulta.

Kuultuaan Mitsunarin kuolemasta Muneshige palasi Kyūshūlle, missä Kuroda Yoshitaka, Nabeshima Katsushige ja Katō Kiyomasa olivat alkaneet vallata saarta Ieyasun alaisuuteen. Myös Yanagawa oli joutunut hyökkäysten kohteeksi, mutta sen puolustukset olivat kestäneet. Linnan puolustamiseen olivat osallistuneet sotilaiden lisäksi Muneshigen entisen vaimon, Tachibana Ginchiyon, aseistamat nunnat. Kiyomasa ja Yoshitaka kehottivat Muneshigea antautumaan, ja liittymään sotaan Mitsunarin puolella taistellutta Shimazua vastaan. Muneshige suostui, mutta Ieyasu keskeytti kampanjan, koska ei halunnut sotaa Kyūshūlle. Lisäksi hän armahti Muneshigen, mutta vei tämän läänityksen.

Vuosina 1637–1638 Muneshige osallistui Shimabaran kapinan aikaiseen Haran piirtykseen, jossa shōgunaatin joukot lähetettiin kukistamaan verotuksesta ja kristittyjen vainoista vihastuneet kapinalliset. Shōgunaatin armeija koostui pääasiassa nuoremmista komentajista, jotka halusivat taistelun voitosta kunniaa pitkällä sodattomalla kaudella. Muneshige esitti että armeijan ei tulisi lähteä suoraan hyökkäykseen, vaan ainoastaan katkaista puolustajien huoltotiet, mutta tätä suunnitelmaa pidettiin raukkamaisena. Shōgunaatin joukot yrittivät vallata linnan useaan otteeseen, ja lopulta onnistuivat tässä Matsudaira Nobutsunan alaisuudessa. Piirityksen päätteeksi joukot olivat kuitenkin menettäneet jopa 13 prosenttia sotilaistaan harkitsemattomien hyökkäysten takia.

## Lähteet
*
* 

### Viitteet
M/S Selandia

**M/S Selandia** oli maailman ensimmäinen dieselmoottorikäyttöinen valtamerialus, joka valmistui 1912. Laivan nimi tuli tanskalaisen Själlandin saaren latinankielisestä nimestä. Viime vaiheissaan se oli suomalaisomistuksessa *Tornator*-nimisenä ja ajoi karille Japanissa tammikuussa 1942.

M/S Selandia rakennettiin Burmeister & Wainin telakalla Kööpenhaminassa ja se oli ensimmäinen kolmesta laivasta jotka tanskalainen Det Østasiatiske Kompagni -yhtiö tilasi Skandinavia–Genova–Bangkok-linjalleen. Laiva laskettiin vesille 4. marraskuuta 1911 ja se valmistui 22. helmikuuta 1912. Laivan pituus oli 112,8 metriä, leveys 16,15 metriä, syväys 9,14 metriä, vetoisuus 4 964 bruttorekisteritonnia ja suurin nopeus 11 solmua. Koneina käytettiin kahta 8-sylinteristä 4-tahtista 1 250 hevosvoiman dieselmoottoria. Laivassa ei ollut savupiippua vaan moottorien pakokaasut poistuivat onton etumaston kautta.

Selandia oli yhdistetty rahti- ja matkustajalaiva. Alun perin laivalla oli tilavat hytit 20 ensimmäisen luokan matkustajalle. Miehistön vahvuus oli 39.

Selandia myytiin norjalaisomistukseen 1936 Panamaan ja se sai nimekseen *Norseman*. Lokakuussa 1940 se myytiin Suomeen Finland–Amerika Linjen -varustamolle ja laivan uudeksi nimeksi tuli *Tornator*.

Tornator lähti 7. maaliskuuta 1941 teräs- ja paperilastissa Petsamon Liinahamarin satamasta Panaman kanavan kautta kohti Japania jonne se saapui 27. toukokuuta. Jatkosodan syttyminen kesäkuun lopulla 1941 esti laivan paluumatkan Suomeen. Se ryhtyi nyt kuljettamaan rahtia Japanin ja Kiinan välillä japanilaisen Yamashita-yhtiön laskuun. Laiva ajoi karille 26. tammikuuta 1942 Omaisakin lähellä Japanin rannikolla ja katkesi neljä päivää myöhemmin 30. tammikuuta kahtia. Miehistö ehti kuitenkin pelastua aluksesta. Tornatorin miehistö jäi Jokohamaan odottaen mahdollisuutta päästä Suomeen. Kymmenen miehistön jäsentä lähti 10. lokakuuta 1942 saksalaisella *Ramses*-aluksella kohti Eurooppaa. Ramses upotettiin 28. marraskuuta Australian pohjoispuolella ja laivan oma miehistö sekä suomalaiset matkustajat joutuivat vankileirille Australiaan. Tornatorin miehistön jäseniä palasi Suomeen vuoden 1945 lopulla mutta kaksi heistä jäi pidemmäksi aikaa asumaan Japaniin.

## Lähteet
* 
* Wreck site : MV Tornator (1942)
* Tekniset tiedot tanskankielisen Wikipedian M/S Selandia-artikkelista
* Warsailors.com-keskustelu Tornatorin vaiheista

### Viitteet
Tachibana

**Tachibana** voi tarkoittaa seuraavia:

## Henkilöt
* Tachibana-klaani (kuge), japanilainen aateliston klaani.
* Tachibana-klaani (samurai), japanilainen samurai-klaani, johon kuuluivat:
**Tachibana Dōsetsu (1513–1585), samurai Sengoku-kaudella.
**Tachibana Ginchiyo (1569–1602), Tachibana-klaanin johtaja, Tachibana Dōsetsun tytär
**Tachibana Muneshige (1567–1643), daimio
* Keita Tachibana (s. 1985), japanilainen w-inds. -yhtyeen laulaja.
* Miya Tachibana (s. 1974), japanilainen taitouimari
* Yoshio Tachibana (1890–1946), Japanin laivaston kenraaliluutnantti

## Muita
*Tachibana (Fukuoka), entinen kaupunki Japanissa.
*Tachibanan linna, linna Japanissa.
*Citrus tachibana, Taiwanissa ja Japanissa villinä esiintyvä mandariinin tapainen sitrushedelmäpuu.
* Tachibana (1912), Japanin laivaston Sakura-luokan hävittäjä
*Tachibana-luokka, keisarillisen Japanin laivaston hävittäjäluokka
***[[Tachibana (1944)|Tachibana]]*, vuonna 1944 vesille laskettu Tachibana-luokan hävittäjä
* 5141 Tachibana, päävyöhykkeen asteroidi.
Matjaž Kopitar

**Matjaž Kopitar** (s. 6. marraskuuta 1965 Jesenice) on slovenialainen uransa päättänyt jääkiekkoilija ja nykyinen valmentaja. Hän on tunnetun jääkiekkopelaajan Anže Kopitarin isä. Myös hänen toinen lapsensa Gašper Kopitar pelaa jääkiekkoa. Matjaž Kopitar pelasi maailmanmestaruuskilpailuissa Jugoslavian jääkiekkomaajoukkueessa 1991 sekä Slovenian joukkueessa 1993 ja 1994.

Seuratasolla Matjaž Kopitarin joukkue oli 1983–1995 HK Acroni Jesenice, 1995–1997 HK Sportina Bled, 1998–2000 Itävallan DEK Schellander Klagenfurt ja 2001–2003 HK Maribor.

## Lähteet
Valvomisen sunnuntai

**Valvomisen sunnuntai** on kirkkovuoden viimeistä edellinen sunnuntai. Se on viikkoa ennen tuomiosunnuntaita ja kaksi viikkoa ennen uuden kirkkovuoden aloittavaa ensimmäistä adventtisunnuntaita, aikaisinaan 13. ja viimeistään 19. marraskuuta. Tämän sunnuntain sanoma korostaa hengellistä valvomista ja Kristuksen paluun odotusta. 

Nimitys *valvomisen sunnuntai* tuli Suomen evankelisluterilaisessa kirkossa käyttöön vuoden 1997 evankeliumikirjaehdotuksen mukaisesti vuodesta 2001 alkaen. Aikaisemmin (vuodesta 1958) sen nimenä oli ollut *kirkkovuoden lähinnä viimeinen sunnuntai*.

## Lähteet

## Aiheesta muualla
* Valvomisen sunnuntai Suomen ev-lut kirkon sivulla
Jukka Sinisalo

**Jukka Sinisalo** (s. 21. toukokuuta 1982 Jyväskylä) on suomalainen jalkapalloilija, joka edustaa Veikkausliigassa pelaavaa HIFK:ta. Pelipaikaltaan hän on keskuspuolustaja.

Sinisalo on Jyväskylän Seudun Palloseuran ja Jyväskylän Jalkapalloklubin kasvatti. JJK:sta hän siirtyi VG-62:n kautta Turkuun ja FC Interiin. Interin riveissä hän teki myös debyyttinsä Veikkausliigassa. Interissä hän pelasi vuodet 2003–2006. Vuonna 2008 hän palasi takaisin synnyninseuduilleen seuraansa JJK:hon.

Vuoden 2014 alussa Sinisalo teki sopimuksen tuolloin Ykköstä pelanneen helsinkiläisen HIFK:n kanssa. HIFK:ssa Sinisalo oli yksi joukkueen avainpelaajia kaudella 2014, jonka päätteeksi HIFK nousi Veikkausliigaan. 

## Pelityyli
Sinisalo on johtajaluonne ja tekee esimerkillään kanssapelaajista parempia pelaajia. Hänen kokemuksensa on myös arvokas lisä joukkueelle.

## Siviilielämä
Jalkapallon ulkopuolella Sinisalo opiskelee hyvinvointiteknologiaa ja on perheenisä.

## Lähteet

## Aiheesta muualla
* Sinisalon pelaajaesittely Keskisuomalaisen nettisivuilla
Vares – Uhkapelimerkki

**Vares – Uhkapelimerkki** on vuonna 2012 ensi-iltansa saanut suomalainen rikoselokuva, jonka on ohjannut Lauri Törhönen. Elokuvan pääosassa nähdään Antti Reini. Elokuva sai murska-arvostelut. Esko Rautakorpi Ylestä hämmästelee elokuvan epäloogisuutta ja muutenkin kehnosti toteutettua kokonaisuutta.

Elokuva julkaistiin DVD:lle ja Blu-raylle 15. lokakuuta 2012.

## Rooleissa

## Lähteet
* Solar Films

### Viitteet
Vares – Pimeyden tango

**Vares – Pimeyden tango** on vuonna 2012 ensi-iltansa saanut suomalainen rikoselokuva, jonka on ohjannut Lauri Törhönen. Se on Reijo Mäen *[[Vares (kirjasarja)|Vares]]*-kirjoihin perustuvan ''Vares''-elokuvasarjan kahdeksas elokuva. Elokuvan pääosassa Jussi Vareksena esiintyy Antti Reini.

Elokuva ilmestyi DVD:lle ja Blu-raylle 12. joulukuuta 2012.

## Juoni
Tangokuningas Harry Koivikko löydettiin kuusi vuotta aiemmin kuoliaaksi puukotettuna matkustajakoti Satumaan huoneesta. Valtakunnan suurin ajojahti hiipui kuitenkin tuloksettomana. Jussi Vareksen vanha tuttava toimittaja Ruuhio kertoo tietävänsä, kuka tietää Koivikon murhaajan. Sitten Ruuhio katoaa. Ruuhion kanssa seurusteleva Anna Huttunen painostaa Vareksen etsimään kadonnutta toimittajaa. Lisäksi vaarallinen vanha tuttava Veikko Hopea pääsee Sörkan tiilimuurien keskeltä ensimmäiselle vankilalomalleen …

## Rooleissa

## Lähteet

## Aiheesta muualla
* Virallinen sivusto
*
Urokanaasi

**Urokanaasi** eli **urokanaattihydrataasi** on entsyymi, joka osallistuu histidiiniaminohapon aineenvaihduntaan. Se katalysoi imidatsolonipropionihapon muodostumista urokaanihaposta. Urokanaasia esiintyy useilla bakteereilla, nisäkkäiden maksassa sekä valkoapilassa.
Urokanaasin entsyyminumero on EC 4.2.1.49 ja CAS-numero 9014-58-8.

## Mekanismi
Urokanaasin toiminnassa NAD<sup>+</sup>-molekyylillä on tavallisuudesta poikkeava rooli, sillä se toimii prosteettisenä ryhmänä ja elektrofiilinä, eikä pelkisty. Elektrofiilina toimii NAD+:n nikotiiniamidiryhmä. Reaktiossa urokaanihappoon liittyy vesimolekyyli, jonka jälkeen tapahtuu toisiintuminen ja muodostuu hydroksi-imidatsolyylipropionaatti, joka muuntuu tautomeerikseen imidatsolonipropionihapoksi.

Urokanaasin puute on hyvin harvinainen autosomien välityksellä periytyvä resessiivinen sairaus. Sairaudessa urikaanihapon eritys virtsaan on voimistunutta. Urokanaasin puute aiheuttaa henkistä kehittymättömyyttä.

## Lähteet

## Aiheesta muualla
*Kehitysvammahuollon tietopankki: Urokanaasipuute 
*EC 4.2.1.49 - Urocanate hydratase Brenda 
*Kyoto Encyclopedia of Genes and Genomes (KEGG): Urocanase, EC 4.2.1.49
Tachibana Ginchiyo

**Tachibana Ginchiyo** (, 23. syyskuuta 1569 – 30. marraskuuta 1602) oli japanilaisen Tachibana-klaanin johtaja. Hän oli Ōtomo-klaania palvelleen Tachibana Dōsetsun tytär, ja seurasi tätä klaanin johtoon, koska Dōsetsulla ei ollut yhtään poikia. Ginchiyo avioitui myöhemmin Tachibana Muneshigen kanssa, ja siirsi miehelleen klaanin johtajuuden. Hän itse alkoi nunnaksi.

Vuonna 1600 edesmenneen Toyotomi Hideyoshin nimittämässä sijaishallitsijoiden neuvostossa syntyi erimielisyyksiä, ja Japanin daimiot jakaantuivat kahteen leiriin Ishida Mitsunarin ja Tokugawa Ieyasun ympärille. Muneshige siirtyi Mitsunarin palvelukseen. Osapuolet kohtasivat Sekigaharan taistelussa, joka päättyi Ieyasun voittoon ja Mitsunarin teloitukseen. Muneshige ei itse ollut osallistunut taisteluun, koska oli samana päivänä valtaamassa Otsun linnaa Kyōgoku Takatsugulta.

Taistelun päätyttyä daimiot Kuroda Yoshitaka, Nabeshima Katsushige ja Katō Kiyomasa lähetettiin valtaamaan Kyūshū Ieyasulle. Myös Tachibana-klaanin hallitsema Yanagawan linna joutui hyökkäysten kohteeksi, mutta sen puolustukset kestivät. Linnan puolustamiseen osallistuivat sotilaiden lisäksi Ginchiyon, aseistamat nunnat.

## Lähteet
* 

### Viitteet
Antto Tapaninen

**Antto Tapaninen** (s. 16. kesäkuuta 1989 Jyväskylä) on suomalainen jalkapalloilija, joka edustaa kaudella 2018 Veikkausliigassa pelaavaa Turun Palloseuraa. Pelipaikaltaan hän on keskuspuolustaja, mutta hän on pelannut myös oikeana laitapuolustajana.

Tapaninen aloitti Veikkausliigauransa JJK:ssa kaudella 2009. Tapaninen on kärsinyt uransa aikana vakavista loukkaantumisista ja päätti siirtyä kaudeksi 2013 Kakkosessa pelanneeseen Mikkelin Palloilijoihin hakemaan uutta nostetta uralleen. Tavoite toteutui, sillä Tapaninen oli päävalmentaja Tibor Gruborovicsin luottopelaaja ja valittiin lohkossaan toiseksi tulleen joukkueen parhaaksi pelaajaksi.  Kaudeksi 2014 hän palasi JJK:n riveihin ja hänen sopimustaan jatkettiin myöhemmin vuoteen 2016 asti ja edelleen kaudelle 2017. Kaikkiaan Tapaninen on pelannut syksyyn 2017 mennessä Veikkausliigaa viisi kautta ja kaikkiaan 62 ottelua.

Kaudeksi 2018 Tapaninen siirtyi Turun Palloseuraan.

## Lähteet

## Aiheesta muualla
* Tapanisen pelaajakortti JJK:n sivuilla
* Tapanisen pelaajaesittely Keskisuomalaisen sivuilla
Kalle Multanen

**Kalle Multanen** (s. 7. huhtikuuta 1989 Viiala) on suomalainen entinen jalkapalloilija. Hän oli pelipaikaltaan hyökkääjä.

Multanen aloitti jalkapallon Viialan Peli-Veikoissa. Hän pelasi juniorina myös Valkeakosken Hakassa. Multanen teki ensiesiintymisensä Veikkausliigassa 30. kesäkuuta 2008 ottelussa IFK Mariehamnia vastaan. Hän edusti Hakaa kausina 2008–2011, esiintyen 28 sarjaottelussa ja tehden niissä neljä maalia. Multanen pelasi paljon myös seuran yhteistyöjoukkueissa Salon Palloilijoissa, Valkeakosken Koskenpojissa, Porin Palloilijoissa sekä Lohjan Pallossa.  

Kaudella 2012 Multanen oli Kakkosen paras maalintekijä Tampereen Ilveksen riveissä 25 maalillaan, auttaen joukkuetta nousemaan Ykköseen vuodeksi 2013. Hänet valittiin Ykkösen kesäkuun pelaajaksi kaudella 2013. 

Multanen solmi vuoden pituisen pelaajasopimuksen Veikkausliigassa pelaavan FC Lahden kanssa kaudeksi 2016. Sopimus sisälsi option yhdestä lisävuodesta. Multanen kuitenkin palasi kauden jälkeen FC Hakaan. Kaudella 2018 Multanen pelasi Ykkösessä Kokkolan Pallo-Veikoissa ja kaudella 2019 FC KTP:ssa. 

Elokuussa 2019 Multanen siirtyi Italian viidennellä sarjatasolla, Eccellenzassa, pelaavaan Giorgione Calcioon. Siirtyessään Multanen oli Ykkösen kaikkien aikojen paras maalintekijä. Multanen pelasi Giorgionessa yhden kauden tehden viisi maalia 20 ottelussa. Kaudeksi 2020–2021 Multanen solmi sopimuksen saman sarjatason ASD Igea 1946:n kanssa.

Kaudeksi 2022 Multanen palasi Veikkausliigaan seuranaan vaasalainen VPS. Onnistuneen kauden päätteeksi Multanen sai jatkosopimuksen VPS:ssä. Hän teki sarjassa 15 maalia ollen Lee Erwinin jälkeen toinen Veikkausliigan maalintekijätilastossa. Kaudella 2023 Multanen ehti vammojen takia pelata vain kolme ottelua Veikkausliigassa.

Kaikkiaan Kalle Multanen on pelannut kuusi kautta Veikkausliigaa seuroinaan FC Haka, FC Lahti ja VPS. Niissä hän on pelannut 129 Veikkausliigaottelua ja tehnyt 30 maalia.

## Saavutukset
* **Valkeakosken Koskenpojat**
** Tampereen Kolmosen voitto 2009
** Tampereen Kolmosen paras maalintekijä 2009

* **Tampereen Ilves**
** Kakkosen länsilohkon voitto 2012
** Kakkosen paras maalintekijä 2012
** Ykkösen kuukauden pelaaja (kesäkuu 2013)

* **Valkeakosken Haka**
** Ykkösen paras pelaaja 2014
** Ykkösen paras maalintekijä 2014, 2015
** Ykkösen kuukauden pelaaja (syyskuu 2014)

* **Vaasan Palloseura**
** Veikkausliigan kuukauden pelaaja (elokuu 2022)
** Veikkausliiga pronssia kaudella 2023

## Lähteet
Yanagawa

**Yanagawa** () on Japanin kaupunki Kyūshūn saarella Fukuokan prefektuurissa. Se sijaitsee prefektuurin eteläosassa Ariakenmeren rannalla Sagan kaakkois- ja Kurumen lounaispuolella. Yanagawassa on 67&nbsp;490 asukasta (vuonna 2017) ja sen pinta-ala on 77,15 neliökilometriä. 

Yanagawa on rakentunut Ariakenmeren täyttömaalle, jota halkovat lukuisat kasteluun käytetyt kanavat. Kaupunki tunnetaankin laajasta kanavaverkostostaan, jota voi kierrellä niin sanotuilla *donkobune*-veneillä. Yanagawan kanavista kertoo muun muassa Hayao Miyazakin tuottama ja Isao Takahatan ohjaama dokumentti *[[Yanagawa horiwari monogatari]]*. Runoilija Hakushū Kitahara syntyi Yanagawassa. 

Kaupunkioikeudet Yanagawa sai vuonna 1952. Kaupunkia palvelee Nishitetsun Tenjin–Ōmuta-linja. 

## Lähteet

## Aiheesta muualla

* Kaupungin internetsivut
Albert Memorial

**Albert Memorial** on suurikokoinen muistomerkki Lontoon Kensington Gardens -puistossa, vastapäätä Royal Albert Hallia. Se on omistettu kuningatar Viktorian varhain kuolleelle puolisolle, prinssi Albertille. Muistomerkin suunnitteli kuningattaren pyynnöstä arkkitehti George Gilbert Scott ja se paljastettiin vuonna 1872. Vuonna 1876 siihen lisättiin Albertia esittävä patsas.

Albert Memorialissa Albertin kultaisen patsaan ylle on sijoitettu uusgoottilaista tyyliä edustava katos, jonka piikkimäinen torni tekee muistomerkistä 54 metriä korkean. Albert Memorial kuuluu Lontoon keskeisiin nähtävyyksiin.

## Lähteet

## Aiheesta muualla
Mona Seefried

**Mona Seefried** (s. 30. maaliskuuta 1957 Wien) on itävaltalainen näyttelijä. Seefried on opiskellut laulua ja klassista tanssia. Hän on näytellyt vuodesta 2005 ''Lemmen viemää'' -sarjassa Charlotte Saalfeldia.
Mona Seefriedin äiti oli oopperalaulaja Irmgard Seefried.      
## Lähteet
Al-Hakam II

**Al-Hakam II** (**al-Ḥakam II ibn ʿAbd al-Raḥmān III**) (13. tammikuuta 915 – 16. lokakuuta 976) oli toinen Córdoban kalifi al-Andalusissa, maurien hallitsemalla Iberian niemimaalla. Hän oli Abd ar-Rahman III:n poika ja seuraaja vuodesta 961 kuolemaansa asti vuonna 976.

Al-Hakam II nousi kalifaatin johtoon isänsä Abd ar-Rahman III:n kuollessa 961. Hän saavutti Pohjois-Iberiassa olevien kristittyjen valtakuntien kanssa rauhan, ja käytti vakautta hyväkseen kehittääkseen maataloutta uusien kastelukanavien rakentamisella. Taloudellista kehitystä tuettiin katuja laajentamalla ja kauppatoreja rakentamalla.

Hän oli kiinnostunut kirjoista ja tiedosta, ja hän kokosi valtavan, 400 000 nidettä käsittävän kirjaston, joka poltettiin Córdoban berberipiirityksessä vuonna 1100. Hän jopa lähetti asiamiehiään ostamaan kirjojen 'ensipainoksia' muslimien idästä, esimerkiksi Abu al-Faraj al-Isfahanin teoksen Kitab al-Aghanin (*Laulujen kirja*). Tiedot kirjaston koosta ovat peräisin 1600-luvulta ja todennäköisesti satakertaisesti liioiteltuja.

Al-Hakamin valtakauden aikana lukuisia teoksia käännettiin latinasta ja kreikasta arabian kieleen. Hän muodosti arabimuslimien ja mozarabialaisten sekakomitean kääntämistä varten.

Kalifi laajennutti Córdoban tärkeintä moskeijaa, Mezquitaa, ja hänen aikanaan (vuonna 976) Madinat al-Zahra, kuninkaallinen residenssi, valmistui. Sen rakennustyöt oli aloittanyt Abd ar-Rahman 40 vuotta aikaisemmin.

Myös kuuluisa lääkäri, tiedemies ja kirurgi Abu al-Qasim eli Abulcasis toimi al-Hakamin hovissa.

Samalla kun berberivisiiri al-Mushafin vastuu sisäisestä hallinnosta kasvoi, kenraali Ghalib nousi hiljalleen armeijan johtajaksi. Ghalibin ongelmina oli viimeisten normannihyökkäysten torjuminen vuosina 966 ja 971, sekä kamppailu ziridejä ja fatimideja vastaan Pohjois-Marokossa. Fatimidit lyötiin Marokossa 974, ja al-Hakam II pystyi säilyttämään kalifaatin johtavan aseman kristityissä Navarran, Kastilian ja Léonin valtioissa.

Nuoruudessaan kalifi näyttää olleen homoseksuaali. Hänen tiedettiin pitävän avoimesti mieshaaremia, mikä oli erityisen ongelmallista, sillä perillisen saaminen oli elintärkeää. Ongelma ratkaistiin sillä, että al-Hakam II otti jalkavaimon, joka pukeutui poikien vaatteisiin, ja jolle annettiin miehen nimi Jafar.

Al-Hakam II:ta seurasi hänen poikansa Hisham II al-Muayad, joka oli nimellinen hallitsija *hajib* (suurvisiiri) al-Mansur Ibn Abi Aamirin hallitessa maata.

## Kirjallisuutta
*
*Louis Crompton, *Homosexuality and Civilisation*, Harvard, 1990
*Encyclopedia of Medieval Iberia, ed. Michael Gerli ,New York:
Routledge, 2003
* Bernard F. Reilly,*The Medieval Spains*, Cambridge, 2005
## Lähteet
Caroline Garcia

**Caroline Garcia** (s 16. lokakuuta 1993 Saint-Germain-en-Laye) on ranskalainen tennispelaaja. Parhaimmillaan hän on ollut naisten maailmanlistalla kaksinpelissä neljäntenä syyskuussa 2018 ja nelinpelissä toisena lokakuussa 2016. Hän on voittanut urallaan kuusi WTA-turnausta kaksinpelissä ja kuusi nelinpelissä. Vuonna 2016 hän voitti Ranskan avoimissa nelinpelimestaruuden ja ylsi Yhdysvaltain avoimissa nelinpelin loppuotteluun.

## Tennisura
### 2011–2012
Grand Slam -turnauksen pääsarjassa Garcia pelasi ensimmäisen kerran Australian avoimissa 2011, jossa hän selviytyi toiselle kierrokselle. Ensimmäisellä kierroksella hän voitti maailmanlistan sijalla 76 olleen Varvara Lepchenkon, mutta hävisi toisella kierroksella kaksi sijaa paremmin olleelle Ayumi Moritalle. Ranskan avoimissa 2011 hän voitti ensimmäisellä kierroksella Zuzana Ondráškován. Toisella kierroksella hän pelasi kolmieräisen kamppailun Marija Šarapovaa vastaan. Šarapova voitti ottelun lopulta luvuin 3–6, 6–4, 6–0. Ranskan avoimissa 2012 Garcia hävisi ensimmäisellä kierroksella Dinah Pfizenmaierille.

### 2013–2014
Australian avoimissa 2013 Garcia hävisi avauskierroksella Jelena Vesninalle. Ranskan avoimissa 2013 Garcia eteni toiselle kierrokselle voitettuaan Julija Beigelzimerin. Toisella kierroksella hän hävisi ykköseksi sijoitetulle Serena Williamsille. Wimbledonissa 2013 hän voitti ensimmäisellä kierroksella Zheng Jien, mutta hävisi toisella kierroksella jälleen Serena Williamsille. Yhdysvaltain avoimissa 2013 Garcia voitti Shelby Rogersin avauskierroksella, mutta hävisi toisella kierroksella Laura Robsonille.

Vuoden 2014 Australian avoimissa Garcia hävisi avauskierroksella Alla Kudrjavtševalle. Helmikuussa pelatussa Acapulcon WTA-turnauksessa Garcia eteni välieriin voitettuaan maailmanlistan sijalla 19 olleen Eugenie Bouchardin. Välierässä hän hävisi Christina McHalelle. Ensimmäisen WTA-turnausvoittonsa Garcia saavutti Bogotán turnauksessa huhtikuussa 2014, kun hän voitti turnauksen loppuottelussa maailmanlistan sijalla yhdeksän olleen Jelena Jankovićin. Toukokuussa Garcia pääsi puolivälieriin Madridissa. Puolivälierässään hän hävisi kolmieräisen ottelun Agnieszka Radwańskaa vastaan. Myös Nürnbergissä hän pääsi puolivälieriin, mutta hävisi tällä kertaa Karin Knappille. Ranskan avoimissa 2014 Garcia hävisi avauskierroksella Ana Ivanovićille.

## Lähteet

## Aiheesta muualla

*
ORCA Helsinki

**ORCA Helsinki ry** on 1. tammikuuta 2011 toimintansa aloittanut helsinkiläinen uimaseura. Sen perustivat Marjaniemen Uimarit ja Vetehiset, joiden toimintoja uusi seura jatkaa. Vetehisten masters-uimarit kuitenkin jatkavat vanhassa seurassaan. ORCAn pääasialliset harjoittelupaikat Helsingissä ovat Vuosaaren, Itäkeskuksen, Mäkelänrinteen, Haagan ja Pirkkolan uimahallit.

## Aiheesta muualla
*http://www.orca.fi/
Siega Verde

**Siega Verde** on arkeologinen kohde Salamancan maakunnassa, Espanjassa. Alueella on 645 kalliopiirrosta Águedajoen varrella 1,5 kilometrin matkalla.

## Historia
Siega Verden kalliopiirrokset luotiin Veiksel-jääkauden myöhäisvaiheessa. Alueen maalauksia on Gravetten kulttuurilta (noin 21&nbsp;eaa.) Madeleinen kulttuurille (12&nbsp;000–11&nbsp;000 eaa.). Alueen huippukausi ulottuu Solutrén ja Madeleinen kulttuurin ajalle 16&nbsp;000–13&nbsp;000 eaa. Toiminta alueella loppui noin 10&nbsp;000–7&nbsp;000 eaa., jolloin epipaleoliittiset ryhmät tekivät vielä alueen viimeiset piirrokset, jotka eivät olleet niin vaikuttavia kuin aiemmat piirrokset. Myöhemmästä toiminnasta alueella ei ole arkeologisia todisteita, mutta jokilaakso on kuitenkin pysynyt asuttuna.

Kalliopiirrokset löydettiin vuonna 1988, kun Salamancan museon professorit Manuel Santonja Gómez ja Rosario Pérez Martín tekivät tutkimusta Kastilia ja Leónin alueen arkeologisista kohteista. Löydön jälkeen Siega Verdeä on tutkittu laajasti ja alue on suojeltu. Vuonna 2010 Siega Verde hyväksyttiin Unescon maailmanperintöluetteloon vanhan kohteen laajennuksena. Se täydentää Portugalista luetteloon valittua kohdetta Côanlaakson kalliotaide, joka listattiin vuonna 1998.

## Lähteet
*

### Viitteet

## Aiheesta muualla
*Siega Verden kotisivut
Golden Gala

**Golden Gala** on vuosittainen Rooman olympiastadionilla, Italiassa järjestettävä yleisurheilutapahtuma. Kilpailu kuuluu nykyisin Timanttiliigaan. Aikaisemmin se kuului Timanttiliigan edeltäjään Kultaiseen liigaan.
Intiaanileski

**Intiaanileski** () on englantilaisen Joseph Wrightin maalaus noin vuodelta 1785. Työstä nähdään, että päähinettä varten Wrightillä on ollut malli, mutta intiaanin käyttämien vaatteiden tilalle hän on kuvitellut uusklassismille tyypillisen viitan. Maalaus on Derbyn kaupunginmuseossa.

1700-luvulla maalauksissa esitettiin ”jaloja villejä”, mutta Wrightin lähestyminen on erilainen. Hän kuvaa ihmiselon haurautta ja maineen ja kunnian lyhytaikaisuutta. Leski istuu edesmenneen miehensä sotasaavutusten symbolien ympäröimänä luonnon voimien armoilla: taustalla tulivuori purkautuu ja salamat leimuavat.

## Lähteet